recursal/SuperWikiNEXT-32B huggingface dataset:
**Ο σινγκιουλαριταρισμός** είναι ένα κίνημα που ορίζεται από την πεποίθηση ότι μια τεχνολογική μοναδικότητα - η δημιουργία της υπερ-ευφυΐας - πιθανότατα θα συμβεί στο μεσοπρόθεσμο μέλλον, και ότι πρέπει να αναληφθεί σκόπιμη δράση για να διασφαλιστεί ότι η μοναδικότητα ωφελεί τους ανθρώπους. 

Οι σινγκιουλαριταριστές διακρίνονται από άλλους φουτουριστές που εικάζουν για μια τεχνολογική ιδιαιτερότητα από την πεποίθησή τους ότι η μοναδικότητα δεν είναι μόνο δυνατή, αλλά επιθυμητή εάν καθοδηγείται με σύνεση. Κατά συνέπεια, μπορεί μερικές φορές να αφιερώσουν τη ζωή τους για να ενεργήσουν με τρόπους που πιστεύουν ότι θα συμβάλουν στην ταχεία αλλά ασφαλή πραγματοποίησή του. 

*Το περιοδικό Time* περιγράφει την κοσμοθεωρία των σινγκιουλαριταριστών λέγοντας ότι «παρόλο που μοιάζει με επιστημονική φαντασία, δεν είναι, όχι περισσότερο από μια πρόγνωση καιρού είναι επιστημονική φαντασία. Δεν είναι μια περιττή ιδέα. είναι μια σοβαρή υπόθεση για το μέλλον της ζωής στη Γη. Υπάρχει ένα διανοητικό αντανακλαστικό gag που ξεκινάει ανά πάσα στιγμή προσπαθώντας να καταπιεί μια ιδέα που περιλαμβάνει υπερ-έξυπνα αθάνατα cyborgs, αλλά... ενώ η Singularity φαίνεται, από την πλευρά της, παράλογη, είναι μια ιδέα που ανταμείβει νηφάλιος, προσεκτικός αξιολόγηση ".

Δείτε επίσης
------------

* Τεχνητή γενική νοημοσύνη
* Εσχατολογία
* Υφιστάμενος κίνδυνος από τεχνητή γενική νοημοσύνη
* Παγκόσμιος εγκέφαλος
* Έκρηξη πληροφοριών
* Περίγραμμα του ανθρωπισμού
* Οικονομία μετά την έλλειψη
* Τεχνολογικός ουτοπισμός

Βιβλιογραφικές αναφορές
-----------------------

1. 1 2  "2045: The Year Man Becomes Immortal" Time Magazine, February 2011
2. ↑  Kurzweil, Raymond (2005). *The Singularity Is Near: When Humans Transcend Biology*. Viking Adult. ISBN 0-670-03384-7.

Εξωτερικοί σύνδεσμοι
--------------------

* Ηθικά ζητήματα στην Προηγμένη Τεχνητή Νοημοσύνη από τον Nick Bostrom, 2003
* "Το αίνιγμα συνείδησης", μια κριτική για τους μοναδικούς του John Horgan
Συντεταγμένες: 28°31′55″N 80°34′01″W﻿ / ﻿28.531986°N 80.566821°W﻿ / 28.531986; -80.566821

LC-34 στις 28 Μαρτίου 1963 με τον πύραυλο SA-4
Το ***συγκρότημα εκτοξεύσεων*** πυραύλων με τον αριθμό ***LC-34*** στο ακρωτήριο Κανάβεραλ είναι διαστημική βάση της Πολεμικής Αεροπορίας στην περιοχή του νησιού Merritt στην Φλόριντα.

Ιστορικό
--------

Η ανέγερση του συγκροτήματος ξεκίνησε τον Ιούνιο του 1959. Χτίστηκε μαζί με το συγκρότημα LC-37 και προορίστηκε για το διαστημικό πρόγραμμα Απόλλων και συγκεκριμένα για τους πυραύλους Κρόνος Ι και Κρόνος 1B.

Μεταξύ 1961 και 1968 εκτοξεύθηκαν από την Βάση 34 τέσσερις πύραυλοι τύπου Κρόνος 1 και τρεις τύπου Κρόνος 1Β. Έκτοτε προορίστηκε για εκτοξεύσεις του προγράμματος Skylab, για να κλείσει το 1971, αφού το Skylab πήγε στο LC-39.

Στις 27 Ιανουαρίου 1967 έγινε το τραγικό δυστύχημα της διαστημικής αποστολής AS-204 που αργότερα ονομάστηκε Apollo 1, στο οποίο πέθαναν στην φωτιά οι αστροναύτες Virgil Grissom, Edward White και Roger Chaffee. 
Εις ανάμνησή τους η βάση αυτή από τον Απρίλιο 1984 ονομάζεται *ιστορικό ορόσημο* (αγγλ. *Historic Landmark*).

Πύραυλος Κρόνος 1 στην διαστημική βάση εκτοξεύσεων LC-34.

Περιγραφή του συγκροτήματος
---------------------------

Όταν στις 5 Ιουνίου 1961 το συγκρότημα αποπερατώθηκε, αποτελείτο από μια εξέδρα εκτοξεύσεων, έναν πύργο τροφοδοσίας, έναν κινητό πύργο εργασιών, ένα κτίριο καυσίμων και ένα οχυρό καταφύγιο. Οι αγωγοί καυσαερίων ήταν πάνω σε ράγες για να τους κινούν και να τους τοποθετούν κάτω από τον πύραυλο. Ο πύργος εργασιών ήταν επίσης πάνω σε ράγες και μεταφερόταν 185 μέτρα δυτικά της εξέδρας λίγο πριν την εκτόξευση. Είχε ύψος 95 μέτρα και ήταν η ψηλότερη κατασκευή του συγκροτήματος. Το οχυρό καταφύγιο ήταν 320 μέτρα μακρυά από την εξέδρα και ήταν αντίγραφο του θολωτού οχυρού του συγκροτήματος LC-20. Είχε χωρητικότητα προσωπικού 130 ανθρώπων που κατά την εκτόξευση μαζί με μηχανήματα παρακολουθούσαν τα γεγονότα από περισκόπιο, αφού το κτίριο δεν είχε παράθυρα.

Εξωτερικοί σύνδεσμοι
--------------------

* Astronautix (αγγλ.)
* Moonport: A History of Apollo Launch Facilities and Operations

  


|  |  |  |  |  |
| --- | --- | --- | --- | --- |
| 

| π • σ • ε
Συγκροτήματα εκτόξευσης πυραύλων Κέιπ Κανάβεραλ |
| --- |
|  |
| 
* LC-1
* LC-2
* LC-3
* LC-4
* LC-5
* LC-6
* LC-9
* LC-10
* LC-11
* LC-12
* LC-13
* LC-14
* LC-15
* LC-16
* LC-17
* LC-18
* LC-19
* LC-20
* LC-21
* LC-22
* LC-25
* LC-26
* LC-29
* LC-30
* LC-31
* LC-32
* LC-34
* LC-36
* LC-37
* LC-39
* LC-40
* LC-41
* LC-43
* LC-45
* LC-46
* LC-47
* PAFB
* RW15
* RW30
 |  |

 |
Ο **Τζάστιν Τζάκσον**, γεννημένος στις 13 Οκτωβρίου 1990, είναι Αμερικανός καλαθοσφαιριστής, ο οποίος αγωνίζεται στη θέση του σέντερ για την ομάδα του Άρη.

Καριέρα
-------

Ο Τζάκσον αγωνίστηκε με την κολεγιακή ομάδα των Σινσινάτι Μπίρκατς από το 2010 ως το 2014 σε 136 αγώνες, με μέσους όρους 5,7 πόντων, 4,7 ριμπάουντ και 1,6 κοψιμάτων. Καλύτερη του σεζόν ήταν η τέταρτη, όπου σημείωνε 11,1 πόντους, 7,3 ριμπάουντ και 2,9 κοψίματα σε 27,8 λεπτά συμμετοχής ανά αγώνα. Ολοκλήρωσε τη χρονιά με 219 κοψίματα, τέταρτη καλύτερη επίδοση στην ιστορία του κολεγίου του.

Αφού δεν επιλέχθηκε στα ντραφτ του ΝΒΑ, αγωνίστηκε στο Summer League του 2014 με την ομάδα των Σάρλοτ Χόρνετς. Στις 4 Αυγούστου 2014, υπέγραψε στην ομάδα της Κηφισιάς, αλλά αφέθηκε ελεύθερος πριν αγωνιστεί σε επίσημο αγώνα.

Την 1 Νοεμβρίου του ίδιου έτους, επιλέχθηκε από τους Ρίο Γκράντε Βάλεϊ Βάιπερς στην 18η θέση του ντραφτ της NBA Development League και ανταλλάχθηκε την ίδια ημέρα με την ομάδα των Τέξας Λέτζεντς.

Τον Αύγουστο του 2015, υπέγραψε στους Λόιμα Μπάισονς από τη Φινλανδία, όπου παρέμεινε ως τον Ιανουάριο του 2016, όταν συμφώνησε με την πολωνική Τσάρνι Σλουπσκ.

Στις 9 Ιανουαρίου 2017, αφέθηκε ελεύθερος από την πολωνική ομάδα και έντεκα ημέρες αργότερα ανακοινώθηκε η συμφωνία του με τον Άρη Θεσσαλονίκης.

Παραπομπές
----------

1. ↑  Justin Jackson College Stats | College Basketball at Sports-Reference
2. ↑  UCONN'S SHABAZZ NAPIER NAMED AMERICAN ATHLETIC CONFERENCE PLAYER OF THE YEAR
3. ↑  «2014 Summer League Stats: Las Vegas Display stats from: Orlando Summer LeagueLas Vegas Summer League». Αρχειοθετήθηκε από το πρωτότυπο στις 9 Δεκεμβρίου 2015. Ανακτήθηκε στις 20 Ιανουαρίου 2017.
4. ↑  Nea Kifisia agreed to terms with rookie Justin Jackson
5. ↑  A1 Basket Greece: Nea Kifisia released Justin Jackson
6. ↑  «LEGENDS COMPLETE FIVE-TEAM TRADE, ACQUIRE FOUR PLAYERS». Αρχειοθετήθηκε από το πρωτότυπο στις 30 Ιανουαρίου 2015. Ανακτήθηκε στις 20 Ιανουαρίου 2017.
7. ↑  Justin Jackson inks with Bisons
8. ↑  Justin Jackson signs with Energa Czarni Slupsk
9. ↑  Energa Czarni Slupsk re-signs Justin Jackson
10. ↑  «Στον ΑΡΗ ο Justin Jackson | Aris BC - Official Page & Online Store». Αρχειοθετήθηκε από το πρωτότυπο στις 24 Ιανουαρίου 2017. Ανακτήθηκε στις 20 Ιανουαρίου 2017.

Πηγές
-----

* Justin Jackson Basketball Player Profile
* GoBEARCATS.COM Justin Jackson Bio - University Of Cincinnati
Ο **Τζάρετ Άλμπερτ Χαρτ** (γεννήθηκε στις 4 Νοεμβρίου 1980 στο Λονδίνο ) είναι Βρετανός επαγγελματίας καλαθοσφαιριστής. Έχει ύψος 1,95 μέτρων και παίζει στις θέσεις του πόιντ γκαρντ και του σούτινγκ γκαρντ. Αυτή την περίοδο αγωνίζεται με τον Κεραυνό Στροβόλου στην Κύπρο. Αν και γεννήθηκε στην Αγγλία, μεγάλωσε στο Λιτλ Ροκ του Αρκάνσας όπου ήταν συμπαίχτης του σημερινού γκαρντ των Ατλάντα Χοκς Τζο Τζόνσον στο Λύκειο Λιτλ Ροκ Σέντραλ.

Κολεγιακή σταδιοδρομία
----------------------

Ο Χαρτ αποφοίτησε από το Πολιτειακό Πανεπιστήμιο του Κάνσας το 2004, αφού χρησιμοποίησε τα δύο τελευταία χρόνια της επιλεξιμότητάς του στο ίδρυμα. Έπαιξε σε 53 παιχνίδια σε δύο χρόνια με την ομάδα και είχε κατά μέσο όρο 10,9 πόντους, 3,6 ριμπάουντ και 3,1 ασίστ ως αναπόσπαστο μέλος της ομάδας των Ουάιλντκατς ως ανώτερος.

Επαγγελματική πορεία
--------------------

Ο Χαρτ ξεκίνησε την επαγγελματική πορεία του το 2004. Έπαιξε για λίγο στην Κροατία πριν υπογράψει με τη Μακάμπι Γκιβάτ Σμουέλ του Ισραηλινού Πρωταθλήματος. Μετά από αυτό, πέρασε από την Ελβετία, την Ιταλία, την Ουγγαρία και την Ελλάδα πριν περάσει τις περιόδους 2007-08 και 2008-09 με τον Κεραυνό Στροβόλου του Κυπριακού Πρωταθλήματος.  Βοήθησε την ομάδα στο Κυπριακό Πρωτάθλημα τη χρονιά 2007-08 και στο EuroChallenge της περιόδου 2008-09.   Τη χρονιά 2008-09, επιλέχτηκε στην πρώτη ομάδα του πρωταθλήματος και οδήγησε την ομάδα στη σειρά πρωταθλημάτων του Κυπριακού Πρωταθλήματος, αν και ηττήθηκε με 3-1 από τον ΑΠΟΕΛ .

Εθνική Βρετανίας
----------------

Ο Χαρτ είναι επίσης μέλος της εθνικής ομάδας καλαθοσφαίρισης της Μεγάλης Βρετανίας. Έπαιξε για πρώτη φορά με την ομάδα στο Ευρωπαϊκό Πρωτάθλημα του 2009 και ήταν ο κορυφαίος της ομάδας σε πόντους, ριμπάουντ και ασίστ στην ανατροπή της Ισπανίας στον πρώτο γύρο .

Παραπομπές
----------

1. ↑  Jarrett Hart[*νεκρός σύνδεσμος*] at basketpedya.com
2. ↑  «Archived copy». Αρχειοθετήθηκε από το πρωτότυπο στις 22 Απριλίου 2010. Ανακτήθηκε στις 20 Σεπτεμβρίου 2009.
3. ↑  «Archived copy». Αρχειοθετήθηκε από το πρωτότυπο στις 22 Απριλίου 2010. Ανακτήθηκε στις 20 Σεπτεμβρίου 2009.
4. ↑  Jarrett Hart at eurobasket.com
5. ↑  «Archived copy». Αρχειοθετήθηκε από το πρωτότυπο στις 22 Απριλίου 2010. Ανακτήθηκε στις 20 Σεπτεμβρίου 2009.
«Η Συκοφαντία του Απελλή», πίνακας του Σάντρο Μποτιτσέλι, Πινακοθήκη Ουφίτσι, Φλωρεντία (1494-1495). Αριστερά φαίνεται η Αλήθεια γυμνή.
Η **Αλήθεια** ήταν θεότητα στην Ελληνική Μυθολογία, ιδεατή ανθρωπόμορφη προσωποποίηση της αλήθειας των αρχαίων Ελλήνων φερόμενη προστάτις της έννοιας. Σύμφωνα με τον Πίνδαρο ήταν κόρη του Δία. Ο Πλούταρχος την αναφέρει ως «Τροφό του θεού Απόλλωνα», μαζί με την *Κορυθάλεια*.

Σύμφωνα με έναν μύθο του Αισώπου ο Προμηθέας είχε πλάσει την Αλήθεια από πηλό, πριν όμως την ζωντανέψει, ο Δόλος έπλασε ένα δεύτερο ομοίωμα, που όμως του τέλειωσε ο πηλός και έτσι άφησε το έργο του χωρίς πόδια. Επιστρέφοντας ο Προμηθέας και βλέποντας τα δύο πανομοιότυπα καλλιτεχνήματα αποφάσισε να τα ζωντανέψει και τα δυο. Η Αλήθεια περπάτησε, το ομοίωμα του Δόλου όμως δεν μπόρεσε να κάνει ούτε ένα βήμα. Σύμφωνα με τον Φιλόστρατο η θεά Αλήθεια φορούσε λευκή εσθήτα και περιφέρονταν «λευκοχειμωνούσα» κοντά στο Αμφιαράειο.

Οι Ρωμαίοι αποκαλούσαν την Αλήθεια **Veritas**, θεωρώντας την κόρη του Κρόνου (Saturnus), ή του Χρόνου (Tempus). Επειδή η Αλήθεια εικονίζονταν πάντα χωρίς στολίδια και πλούσια ενδύματα έναντι των άλλων θεοτήτων, ο Οράτιος την αποκαλούσε "**nuda**" Veritas, δηλαδή «*γυμνή αλήθεια*». Από τότε καθιερώθηκε η ρητορική έκφραση «γυμνή αλήθεια», ή «αλήθεια γυμνή» που λέγεται μέχρι και σήμερα εκ του γεγονότος ότι δεν χρειάζεται στην απόδοσή της ιδιαίτερα καλολογικά στοιχεία ή προλόγους, εξ ου ακόμη και η έκφραση «ωμή αλήθεια». 

Τέλος στη αρχαία Αίγυπτο όπως αναφέρει ο Κλαύδιος Αιλιανός στις διηγήσεις του ο Αιγύπτιος Αρχιερέας, ως δείγμα δίκαιου ανθρώπου, όταν εκτελούσε καθήκοντα δικαστή, κρεμούσε από το λαιμό του ιδιαίτερο περίαπτο από ζαφείρι που έφερε το όνομα «*Αλήθεια*».

Παραπομπές
----------

1. ↑  *Ωδές* 10.4 και Απόσπασμα αριθ. 205
2. ↑  *quaestiones convivales* (συμποσιακά προβλήματα) 3.9 657e
3. ↑  *Μύθοι* 530
4. ↑  "*Ποικίλη στορία (14:34)*"

Εξωτερικοί σύνδεσμοι
--------------------

* Παρουσίαση της Αλήθειας από το Theoi Project

Πηγές
-----

* "Εγκυκλοπαίδεια Πάπυρος Larousse Britannica" τομ. 6ος, σελ. 372.
Η **Α' Κατηγορία Ε.Π.Σ. Ζακύνθου** είναι η 1η από τις 2 ποδοσφαιρικές κατηγορίες στις οποίες χωρίζεται η Ε.Π.Σ. Ζακύνθου.
Αποτελείται από 12 ομάδες από τις οποίες η πρωταθλήτρια παίρνει την άνοδο στη Δ' Εθνική ενώ 3 ομάδες υποβιβάζονται στη Β' Κατηγορία Ε.Π.Σ. Ζακύνθου.

Σύστημα ανόδου και υποβιβασμού
------------------------------

### Άνοδος

Όσον αφορά την άνοδο οι 2 πρώτες ομάδες δίνουν μπαράζ για το πρωτάθλημα 
με το νικητή να στέφεται στις 2 νίκες. Ο νικητής της σειράς θα στεφθεί πρωταθλητής και θα πάρει την άνοδο στη Δ' Εθνική.

### Υποβιβασμός

Το σύστημα της παραμονής είναι πιο περίπλοκο.Οι 2 τελευταίοι (11ος-12ος) υποβιβάζονται στη Β' Κατηγορία και ο 10ος με τον 9ο δίνουν μπαράζ για την 3η θέση σε ένα ζευγάρι παιχνιδιών.Σε περίπτωση ισοβαθμίας 11ου-10ου δίνονται μπαράζ με τον νικητή να δίνει νέα μπαράζ με τον 9ο της βαθμολογίας.

Βαθμολογία
----------

Στα μπαράζ ανόδου ο Αστέρας Μαχαιράδου επικράτησε του Κατασταρίου με 3-1 (εντός) και 2-1 (εκτός)
και πήρε την άνοδο στη Δ' Εθνική.
Στα μπαράζ παραμονής ο Άρης Αγίου Δημητρίου παρέμεινε σε βάρος του Εθνικού Σκουλικάδου που υποβιβάστηκε στη Β' Κατηγορία.

Η τελική βαθμολογία της περιόδου 2009-2010| Θέση | Ομάδα | Αγ. | Ν | Ι | Η | Γ.Υ | Γ.Κ | Δ.Τ | Β |
| --- | --- | --- | --- | --- | --- | --- | --- | --- | --- |
| 1. | **Αστέρας Μαχ. (Α)** | 22 | 16 | 3 | 3 | 62 | 26 | +36 | **51** |
| 2. | **Καταστάρι** | 22 | 15 | 4 | 3 | 45 | 13 | +32 | **48** |
| 3. | **Α.Ο. Άγιος Λέων** | 22 | 12 | 1 | 9 | 36 | 30 | +6 | **37** |
| 4. | **Φλόγα Κυψέλης** | 22 | 9 | 6 | 7 | 34 | 31 | +3 | **33** |
| 5. | **Φάμιλυ** | 22 | 8 | 7 | 7 | 33 | 32 | +1 | **31** |
| 6. | **Θύελλα Αμπελ.** | 22 | 8 | 6 | 8 | 40 | 38 | 2 | **30** |
| 7. | **Α.Ε. Γερακαρίων** | 22 | 9 | 3 | 10 | 42 | 46 | -4 | **30** |
| 8. | **Παναρκαδικός** | 22 | 9 | 2 | 11 | 32 | 29 | 3 | **29** |
| 9. | **Εθνικός Σκουλ. (Υ)** | 22 | 9 | 3 | 10 | 41 | 44 | -3 | **27** |
| 10. | **Άρης Αγ. Δημητρίου** | 22 | 7 | 6 | 9 | 39 | 41 | -2 | **27** |
| 11. | **Παναρτεμισιακός (Υ)** | 22 | 6 | 2 | 14 | 25 | 51 | -26 | **20** |
| 12. | **Δόξα Λιθακιάς (Υ)** | 22 | 2 | 1 | 19 | 19 | 65 | -46 | **7**
 |
Η **Ακαδημία των Σπορ** Α.Ε.Π.(**Α**θλητική **Έ**νωση **Πάτρας** ) (Academy of sports A.C. Patras, Greece/Hellas) είναι αθλητικός σύλλογος στην Πάτρα-Patras με τμήματα χάντμπολ, μπάσκετ και σκάκι. Ιδρύθηκε το 1994 από τον Χαράλαμπο Παπαγιαννόπουλο και ανήκει στην δύναμη της T.E*.X. Πελοποννήσου*  και Ο.Χ.Ε. της ΕΣΚΑ-Η και Ε.Ο.Κ. της Ε.Σ.Σ. Πελοπ/σου και Ε.Σ.Ο.

Χάντμπολ
--------

### Τμήμα αντρών

Το αντρικό τμήμα της Ακαδημίας των Σπορ έχει συμμετάσχει:

```
στην Α΄κατηγορία Νοτίου Δυτικής  Πελοποννήσου: το 1994-95 (2η),
στην Α΄ κατηγορία Ένωσης Σωματείων Χειροσφαίρισης  Πελοποννήσου 2000-01(1η) άνοδος στην Β΄ εθνική, 
```

στην Δ΄εθνική: το 1995-96 (5η), το 1996-97 (2η), 
στην Γ΄εθνική: το 1997-98 (2η), το 1998-99 (3η), το 1999-00 (2η), το 2000-01(1η), 
στην Β΄ εθνική : το 2001-02 (7η), το 2002-03 (4η), το 2003-04 (4η), το 2004-05 (3η, άνοδος Α2 ανδρών), το 2009-10 (2η), το 2010-11 1η - πρωταθλήτρια και άνοδος στην Α2 εθνική, το 2014-15 (4η στον 3ο όμιλο), το 2015-16 (1η στον 3ο όμιλο - 2η στα μπαράζ για άνοδο στην Α2(όχι) ), 2016-17 (1η στον 2ο υπο όμιλο του 1ου όμιλου - 2η θέση στα μπαράζ άνοδος στην Α2). 
στην Α2: το 2005-06 (7η), το 2006-07 (5η), το 2007-08 (2η), το 2008-09 (7η) υποβιβασμός στην Β΄εθνική, το 2011-12 (5η), το 2012-13 (4η), το 2013-14 (12η) υποβιβασμός στην Β΄ εθνική. 
Από το [1994] που ιδρύθηκε μέχρι 31-5-2017 η Ακαδημία των Σπορ έχει πραγματοποιήσει 294 αγώνες σε πρωταθλήματα ανδρών Ο.Χ.Ε. έχοντας σημειώσει 158 νίκες, 123 ήττες, 12 ισοπαλίες, ενώ έχει σημειώσει 7.140 γκολ στην επίθεση και η άμυνα έχει δεχθεί 6.886 γκολ, ενώ συνολικά έχουν χρησιμοποιηθεί 150 παίκτες και από αυτούς έχουν σκοράρει οι 105.

Επίσης έχει κατακτήσει 7 τοπικά πρωταθλήματα εφήβων, 4 παίδων, 5 παμπαίδων, 1 παμπαίδων α΄ και 7 μίνι αγοριών.

### Τμήμα γυναικών

Το τμήμα γυναικών έχει συμμετάσχει το στην Α΄κατ. ΤΕ ΟΧΕ Ν.Δ. Πελ/νησου: το 1994-95(3η) και το 1995-96(2η). Στην Β΄εθνική: το 1996-97 (3η), το 1997-08 (4η), το 1998-99 (1η), το 2009-10 (1η στον 1ο όμιλο), το 2010-11 (2η στον 4ο όμιλο) και το 2011-12 (1η) λόγω αναδιάρθρωσης κατηγοριών άνοδος στην Α΄2χωρ'ις αγώνες μπαράζ. Στην Α΄2 εθνική: το 1999-00 (2η), το 2000-01 (2η), το 2001-02 (4η), 2002-03 (4η), το 2003-04 (6η), το 2004-05 (4η), το 2005-06 (2η), το 2006-07 (2η), το 2007-08 (3η), το 2008-09 (6η), το 2012-13 (6η) και το 2013-14 (8η).στον 4ο
Απο το 1994 έως και431-5-11 η Ακαδημία των σπορ έχει πραγματοποή0σει 169 αγώνες σε πρωταθλήματα ΟΧΕ, έχοντας σημ101ώσει 94 85κες, 71 ήττες και 4 ισοπαλίες,ενώ έχει πε.941ει 3627 γκολ και η άμυνα έχει δ.821εί 3370 γκολ, ενώ συνολικά έχουν χρησιμοπ8ιηθεί 79 παίκτριες και έχουν σκορά50ι οι 47 από αυτές.

Επίσης έχει κατακτήσει 6 τοπικά πρωταθλήματα νεανίδων, 2 κορασίδων, 3 παγκορασίδων, 1 παγκορασίδων α΄ και 2 μίνι κοριτσιών.

Αναφορές και σημειώσεις
-----------------------

1. ↑  Εφημερίδα *Η Ημέρα*, φύλο 9 Φεβρουαρίου 2008 , σελίδα 14, Εφημερίδα *Φως των Σπορ*, φύλο 9 Φεβρουαρίου 2008

Πηγές
-----

* Ομοσπονδία Χειροσφαίρισης Ελλάδας
* sport fm patras
* patra chess
Για άλλες χρήσεις, δείτε: Έγκωμη (αποσαφήνιση).
Συντεταγμένες: 35°9′58″N 33°52′13″E﻿ / ﻿35.16611°N 33.87028°E﻿ / 35.16611; 33.87028
Η **Έγκωμη** είναι αρχαία πόλη στην Επαρχία Αμμόχωστου στη Κύπρο.

Ιδρύθηκε πιθανά από Αλασγούς το 17ο αιώνα π.Χ. αρχικά σαν μικρή πολίχνη δίπλα στον Πεδιαίο ποταμό και κοντά στο λιμάνι όπου γινόταν εξαγωγή χαλκού. Στην συνέχεια εξελίχθηκε σε πόλη με μεγάλη εμπορική δραστηριότητα. Στη Έγκωμη μεταφερόταν ο χαλκός και υφίστατο επεξεργασία πριν μεταφερθεί στο λιμάνι και εξαχθεί σε άλλες πόλεις. 

Κατά τον 13 αιώνα π.Χ. οι Αχαιοί/Μυκηναΐοι εγκαταστάθηκαν στην πόλη. Η Έγκωμη ήταν τειχισμένη με κυκλώπεια τείχη, τα οποία χτίστηκαν μετά την κυριαρχία Αχαιών στην πόλη. Είχε πολλά και μεγαλοπρεπή δημόσια κτίρια και πιστεύεται ότι διέθετε εσωτερικό λιμάνι, το οποίο ενωνόταν με τη θάλασσα με κανάλι. Τον 11ο αιώνα π.Χ. μετά από μεγάλη φυσική καταστροφή ή αναταραχή, η πόλη εγκαταλείφθηκε και ιδρύθηκε ανατολικότερα μια νέα, η Σαλαμίνα.

Σύμφωνα με τις ανασκαφικές έρευνες, η Έγκωμη είχε έκταση 400 μέτρα από βορρά προς νότο και 350 από ανατολή προς δύση, οι δρόμοι της ήταν ευθύγραμμοι και στο κέντρο είχε πλατεία. Βρέθηκαν ερείπια μεγάλου κτιρίου που θεωρείται ως το ανάκτορό της, ενώ ανακαλύφθηκαν και τρία ιερά. Το ένα ήταν αφιερωμένο στον Απόλλωνα Κεραιάτη, το δεύτερο σε άγνωστη θεά της γονιμότητας και το τρίτο στο θεό του ταλάντου.

Πηγές
-----

* Βάσσου Καραγιώργη, *Αρχαία Κύπρος*, Μορφωτικό ίδρυμα Εθνικής Τραπέζης, Αθήνα 1978
* Καθημερινή, ένθετο *Επτά Ημέρες*, *Αμμόχωστος 23 χρόνια πόλη-φάντασμα*, τεύχος 12 Ιανουαρίου 1997

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Έγκωμη** |

* Η ιστορία της Αμμόχωστου
Ο **αβικεννίτης** (αγγλ. avicennite) είναι ορυκτό οξείδιο του θαλλίου. Το όνομα του αποδόθηκε προς τιμήν του Abu 'Ali al-Husayn ibn 'Abd Allah ibn Sina, γνωστότερου ως Αβικέννα (930-1037), καθώς απαντάται στην περιοχή όπου γεννήθηκε και δραστηριοποιήθηκε ο σοφός του Μεσαίωνα (Μπουχάρα, Τατζικιστάν).

Είναι αρκετά σπάνιο ορυκτό. Ανευρίσκεται στις ζώνες αποσάθρωσης φλεβών αιματίτη - ασβεστίτη που διασχίζουν ζωνώδεις σχηματισμούς μαρμαροποιημένων ή πυριτιούχων ασβεστολίθων σε επαφή με γνευσίους - γρανίτες. Ο σχηματισμός αυτός απαντάται στη μία από τις τέσσερις περιοχές που ανευρίσκεται ο αβικεννίτης, το Dzhuzumli του Τατζικιστάν. Στη Νεβάδα των ΗΠΑ απαντάται υπό μορφή επιφλοιώσεων σε καρλινίτη σε χρυσοφόρους / πυριτιούχους ασβεστολίθους και χαλαζίες (ορυχείο Carlin). Ανευρίσκεται, επίσης, στη Γιούτα (περιοχή Little Valley), στην Κίνα (επαρχία Anhui) και στην επαρχία Kitaa της δυτικής Γροιλανδίας.

Σχετίζεται με αιματίτη, "λειμωνίτη", σιδηρομιγή αργιλλούχα ορυκτά, καρλινίτη, χαλαζία και παραπιερροτίτη (Γιούτα).

Δεν απαντάται στην Ελλάδα.

Πηγές
-----

* Handbook of Mineralogy Αρχειοθετήθηκε 2010-12-04 στο Wayback Machine.
* Mindat.org
* Webmineral.com

Δείτε επίσης
------------

* Κατάλογος ορυκτών

Βιβλιογραφία
------------

* James Dwight Dana, *Manual of Mineralogy and Lithology, Containing the Elements of the Science of Minerals and Rocks*, READ BOOKS, 2008 ISBN 1443742244

Σημειώσεις
----------

1. ↑  Όνομα αποδοθέν προ του 1959, pre-IMA, "grandfathered"
Η **Στρογγυλοποίηση** ενός αριθμού σημαίνει την αντικατάσταση του με ένα διαφορετικό αριθμό που είναι κατά προσέγγιση ίσος με τον αρχικό αριθμό, αλλά έχει μια σύντομη, απλούστερη ή πιο ρητή αναπαράσταση. Για παράδειγμα, η αντικατάσταση του $23,4476 με το $23,45, ή του κλάσματος 312/937 με το 1/3, ή της έκφρασης √2 με 1,414.

Η στρογγυλοποίηση συχνά γίνεται για να χρησιμοποιηθεί μια τιμή που είναι ευκολότερη σε αναφορά και επικοινωνία από την αρχική. Η στρογγυλοποίηση μπορεί ακόμη να είναι χρήσιμη στην αποφυγή λανθασμένης πρόβλεψης ενός υπολογιζόμενου αριθμού, στη μέτρηση ή στην εκτίμηση.

Παραπομπές
----------

Εξωτερικοί σύνδεσμοι
--------------------

* Weisstein, Eric W. "Στρογγυλοποίηση" από το MathWorld.
* An introduction to different rounding algorithms that is accessible to a general audience but especially useful to those studying computer science and electronics.
* How To Implement Custom Rounding Procedures by Microsoft (broken)
Να μη συγχέεται με Οδός Αλί Ντεμί.
Η **Συνοικία Αλί Ντεμί** (αλβανικά: Lagja e Ali Demit‎) είναι συνοικία η οποία βρίσκεται στα Τίρανα της Αλβανίας. Έλαβε την ονομασία της προς τιμήν του Αλί Ντεμί, ήρωα του Β΄ Παγκοσμίου Πολέμου. Η ομώνυμη οδός αποτελεί την κύρια οδική αρτηρίας της. Η γειτονική συνοικία *Μιχάλ Γκραμένο* αναφέρεται, ορισμένες φορές, ως μέρος της ευρύτερης συνοικίας Αλί Ντεμί.

Η συγκεκριμένη συνοικία ήταν μία εκ των πτωχότερων των Τιράνων, κατά την διάρκεια της κομμουνιστικής καθεστωτικής περιόδου, κατάσταση στην οποία διατηρείται έως σήμερα.

Παραπομπές
----------

1. ↑  Jeroen van Marle, Alwyn Thomson, *Tirana In Your Pocket*, p.19

Συντεταγμένες: 41°19′39″N 19°49′46″E﻿ / ﻿41.32750°N 19.82944°E﻿ / 41.32750; 19.82944
Λόγος σημαίας: 2:3
Η **σημαία της Μπουρκίνα Φάσο** αποτελείται από δύο ισομεγέθεις οριζόντιες λωρίδες χρώματος κόκκινου (επάνω) και πράσινου (κάτω), με ένα κίτρινο πεντάκτινο αστέρι στο κέντρο. Τα χρώματα της σημαίας είναι τα δημοφιλή παναφρικανικά χρώματα, που βρίσκονται στη σημαία της Αιθιοπίας. Ωστόσο, το κόκκινο εκπροσωπεί επίσης τη σοσιαλιστική επανάσταση και το πράσινο τον πλούτο της χώρας. Το κίτρινο αστέρι συμβολίζει τον ορυκτό πλούτο της χώρας. .

Παλιά σημαία
------------

Σημαία της Άνω Βόλτα. Διαστάσεις 2:3
Η σημαία της Άνω Βόλτα, όπως ονομαζόταν η χώρα ως το 1984, αποτελούνταν από τρεις οριζόντιες λωρίδες χρώματος μαύρου, λευκού και κόκκινου, που συμβολίζουν αντίστοιχα τους ισάριθμους κυριότερους ποταμούς της αφρικανικής χώρας: τον Μαύρο Βόλτα, το Λευκό Βόλτα και τον Ερυθρό Βόλτα. Η σημαία εκείνη καθιερώθηκε στις 9 Δεκεμβρίου 1959. Παρουσιάζει ομοιότητα με τη σημαία της πάλαι ποτέ Γερμανικής Αυτοκρατορίας (καταργήθηκε το 1918 και αντικαταστάθηκε από την σημερινή γερμανική σημαία).

|  |  |
| --- | --- |
| Commons logo | Τα Wikimedia Commons έχουν πολυμέσα σχετικά με το θέμα   **Σημαία της Μπουρκίνα Φάσο** |

Παραπομπές
----------

1. ↑  Σημαίες του Κόσμου:Μπουρκίνα Φάσο

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| 

| π • σ • ε
Σημαίες των χωρών της Αφρικής |
| --- |
|  |
| Ανεξάρτητα κράτη | 
* Ανγκόλα
* Αίγυπτος
* Αιθιοπία
* Ακτή Ελεφαντοστού
* Αλγερία
* Γκάμπια
* Γκαμπόν
* Γκάνα
* Γουινέα
* Γουινέα-Μπισσάου
* Δυτική Σαχάρα1
* Ερυθραία
* Εσουατίνι
* Ζάμπια
* Ζιμπάμπουε
* Ισημερινή Γουινέα
* Καμερούν
* Κεντροαφρικανική Δημοκρατία
* Κένυα
* Κομόρες
* Δημοκρατία του Κονγκό
* Λαϊκή Δημοκρατία του Κονγκό
* Λεσότο
* Λιβερία
* Λιβύη
* Μαδαγασκάρη
* Μαλάουι
* Μάλι
* Μαρόκο
* Μαυρίκιος
* Μαυριτανία
* Μοζαμβίκη
* Μπενίν
* Μποτσουάνα
* Μπουρκίνα Φάσο
* Μπουρούντι
* Ναμίμπια
* Νίγηρας
* Νιγηρία
* Νότια Αφρική
* Νότιο Σουδάν
* Ουγκάντα
* Πράσινο Ακρωτήριο
* Ρουάντα
* Σάο Τομέ και Πρίνσιπε
* Σενεγάλη
* Σεϋχέλλες
* Σιέρα Λεόνε
* Σομαλία
* Σουδάν
* Τανζανία
* Τζιμπουτί
* Τόγκο
* Τσαντ
* Τυνησία
 |
|  |
| Εξαρτημένα Εδάφη | 
* Αγία Ελένη
* Θέουτα
* Κανάριες Νήσοι
* Μαγιότ
* Μελίγια
* Πουντλάνδη
* Ρεϋνιόν
* Σοκότρα
* Σομαλιλάνδη
 |
|  |
| 
1. Αναγνωρίζεται από 46 χώρες |

 |
Αλληγορία υπομονής
Ο **Ένχελμπερτ Έρχο** ή **Ένχελ Έρχο** (περ. 1615 - μετά το 1652) ήταν Φλαμανδός μπαρόκ ζωγράφος πινάκων με ιστορικά θέματα και τοπία. Τα λίγα γνωστά έργα του περιλαμβάνουν συχνά θρησκευτικά στοιχεία ή αλληγορίες.

Βίος
----

Οι λεπτομέρειες σχετικά με τη ζωή του Ένχελμπερτ Έρχο είναι λιγοστές. Γεννήθηκε στο Άουντενααρντε. Ήταν εγγεγραμμένος στην Συντεχνία του Αγίου Λουκά το έτος 1629/30 με το όνομα Ένχελμπερτ Έρχο στην ως μαθητής του Κέρστιεν ντε Κένινκ (Kerstiaen de Keuninck), καλλιτέχνη γνωστού για το έργο του με τοπία και σκηνές καταστροφών. Καταγράφηκε ως Πρύτανις το 1641/42. Το 1644/45 και το 1651/52 ανέλαβε μαθητές.

 Η απόδραση του Λωτ από τα Σόδομα
Δεν υπάρχουν καταγραφές για τον καλλιτέχνη μετά το 1652. Πιστεύεται ότι εργάστηκε για εμπόρους τέχνης της Αμβέρσας, όπως η οικογένεια Φόρσοντ (Forchondt).

Έργο
----

Ο Έργκο είναι γνωστός για τους ιστορικούς του πίνακες και τα τοπία του. Τα έργα τουείναι πολύ σπάνια. Οι πίνακες του περιέχουν συχνά αλληγορικές έννοιες. Για παράδειγμα, μια τοπιογραφία που κατέχει το Μουσείο Πούσκιν περιέχει αλληγορική έννοια που σχετίζεται με την υπομονή και ως εκ τούτου ο πίνακας αναφέρεται ως *Αλληγορία της Υπομονής*. Ο Έρχο δημιούργησε αντίγραφα της δικής του δουλειάς, όπως αποδεικνύεται από το γεγονός ότι μια παρόμοια *αλληγορία υπομονής* δημοπρατήθηκε στο Christie's το 2012 (δημοπρασία του Άμστερνταμ της 14ης Νοεμβρίου 2012, παρτίδα 33).

Δημιούργησε επίσης πολλά τοπία με ζώα όπως ο *Ορφέας που γοητεύει τα ζώα* (στο Jean Moust της Μπρυζ το 2014) και ο *Νώε που συλλέγει τα ζώα* (Δημοπρασία στο Bonhams στις 17 Ιουνίου 2008 στο Λονδίνο, παρτίδα 12).

Δείτε επίσης
------------

* Κατάλογος Φλαμανδών ζωγράφων

Παραπομπές
----------

1. ↑  Kerstiaen de Keuninck Αρχειοθετήθηκε 2021-05-15 στο Wayback Machine. at Floris van Wanroij Fine Art
2. ↑  Gary Schwartz, 'Behind the Icon Curtain Dutch and Flemish Art in Central and Eastern Europe' in: *The Low Countries: Arts and Society in Flanders and The Netherlands, a Yearbook*, Flemish-Netherlands Foundation Stichting Ons Erfdeel, 2003, p. 235
3. ↑  Ergo, Engelbert, *Orpheus charming the animals* at Jean Moust
4. ↑  Attributed to Engelbert Ergo (Oudenaarde circa 1620-circa 1667), *Noah gathering the Animals* at Bonhams

Εξωτερικοί σύνδεσμοι
--------------------

* Πολυμέσα σχετικά με το θέμα  Engelbert Ergo στο Wikimedia Commons

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 95805068
* BPN: 81012968
* ULAN: 500020146
* RKD: 26485

 |

 |
Ο  **Σπύρος Καμιζούλης**  υπήρξε αθλητής στίβου κατά τη δεκαετία του ’30 στους αγώνες δρόμων ταχύτητας και βαλκανιονίκης με την ομάδα σκυταλοδρομίας της Ελλάδας. Όμως έμεινε γνωστός κυρίως ως αθλητής και παράγοντας του μπάσκετ του Πανιωνίου Γ.Σ. αλλά και ως ένας από τους σπουδαιότερους διαιτητές του μπάσκετ. Χαρακτηριστικό είναι ότι ήταν υποψήφιος για το Hall of fame της FIBA (Σεπτέμβριος 2007), μαζί με άλλους τρεις Έλληνες διαιτητές, ως ένας από τους σπουδαιότερους διαιτητές μπάσκετ παγκοσμίως.

Βιογραφικό
----------

Ο Σπύρος Καμιζούλης εμφανίστηκε στον ελληνικό αθλητισμό στα τέλη της δεκαετίας του ’20 ως αθλητής στίβου με τα χρώματα του Πανιωνίου Γ.Σ. και ως το 1935 διακρινόταν στους δρόμους ταχύτητας. Το 1930 ως μέλος της εθνικής ομάδας σκυταλοδρομίας 4x100 αναδεικνύεται βαλκανιονίκης με χρόνο 44.0, που ισοφάρισε το πανελλήνιο ρεκόρ. Βαλκανιονίκης στη σκυταλοδρομία αναδεικνύεται και το 1932. Το 1935 υπήρξε μια σημαντική χρονιά γι’ αυτόν και ο σύλλογός του τον τίμησε με το ειδικό βραβείο των διακριθέντων αθλητών ανά αγώνισμα, για τις επιδόσεις του στα 100 μ.

Την περίοδο αυτή αρχίζει να ασχολείται με τις αθλοπαιδιές και είναι μέλος των ομάδων μπάσκετ και βόλεϊ του συλλόγου. Τη σεζόν 1938-39 ήταν μέλος της ομάδας μπάσκετ που πέτυχε την περηφανή νίκη με 41-0 επί της πρωταθλήριας Ελλάδος ομάδας του Πανεπιστημίου Αθηνών. Παράλληλα αναμειγνύεται με τα διοικητικά του σωματείου και το 1939 είναι μέλος του Δ.Σ. που αποφάσισε τη μεταφορά του Πανιώνιου από το Παναθηναϊκό Στάδιο στη Νέα Σμύρνη. Μεταπολεμικά υπήρξε έφορος του μπάσκετ και του βόλεϊ και διαιτητής μπάσκετ.

Τίτλοι-Διακρίσεις
-----------------

* **Βαλκανιονίκης**
	+ 1930: Σκυταλοδρομία 4x100μ.: 44.0
	+ 1932: Σκυταλοδρομία 4x100μ.:

* **Πανελλήνιο ρεκόρ**
	+ Σκυταλοδρομία 4x100μ.: 44.0 (ισοφάριση, με την εθνική ομάδα)

Παραπομπές
----------

1. ↑  Hall of Fame, FIBA

Πηγές
-----

* Πέτρου Λινάρδου, "Η Σμύρνη του Πανιωνίου".
* Πέτρου Λινάρδου, "Ο Πανιώνιος ριζώνει στη Νέα Σμύρνη (1930-1940)", εφ. Πανιώνιος Κόσμος, φ. 22 (30/5/2009), σελ. 8.
* www.halloffame.fiba.com
* www.in.gr[*νεκρός σύνδεσμος*]
Ο **Σπυρίδων Γιαννόπουλος** (1933-2001), του Χαραλάμπους, ήταν Έλληνας γιατρός και πολιτικός. Υπηρέτησε ως βουλευτής Αρκαδίας.

Βιογραφία
---------

Καταγόταν από τα Τρόπαια Αρκαδίας.

Σπούδασε Ιατρική στο Πανεπιστήμιο Αθηνών και ειδικεύτηκε στην Παθολογία και στην Καρδιολογία. Εργάστηκε ως ιατρός στην ειδικότητα αυτή στο ΙΚΑ Αθηνών. Εξελέγη βουλευτής Αρκαδίας με το ΠΑΣΟΚ στις εκλογές του 1981. Υπηρέτησε ως ειδικός σύμβουλος του υπουργού Υγείας από το 1985 ως το 1988. Επανεξελέγη βουλευτής στις εκλογές του 1990.

Το 1997 διορίστηκε διοικητής του ΟΓΑ, ενώ διατέλεσε και υποδιοικητής του ΙΚΑ από το 1993 ως το 1996. Ανέπτυξε συνδικαλιστική δράση στο χώρο της Ιατρικής και ανάμεσα στα άλλα ήταν γενικός γραμματέας του Πανελληνίου Ιατρικού Συλλόγου.

Κατά την περίοδο που βρισκόταν στο τιμόνι του ΟΓΑ, εισήγαγε το νέο Κλάδο Κύριας Ασφάλισης Αγροτών (Νόμος 2458/97) και το νέο Νόμο (2459/97) των Οικογενειακών - Πολυτεκνικών Επιδομάτων.

Απεβίωσε στις 5 Νοεμβρίου 2001 και κηδεύτηκε δύο ημέρες μετά από τον ιερό ναό Αγίων Θεοδώρων του Α΄ Νεκροταφείου Αθηνών. Κατέλιπε τη σύζυγό του, Μαρία-Χρυσάνθη, τα παιδιά του (ανάμεσά τους ο πολιτευτής Γιάννης Σπ. Γιαννόπουλος) , εγγόνι και ανίψια.

Παραπομπές
----------

1. ↑
2. ↑  Κοινοβουλευτική θητεία του Σπύρου Γιαννόπουλου, στον δικτυακό τόπο της Βουλής των Ελλήνων, ανακτήθηκε στις 6 Αυγούστου 2021.
3. ↑  Αρκαδικό Βήμα: Γιάννης Σπ. Γιαννόπουλος
4. 1 2  Η Καθημερινή, φύλλο 7ης Νοεμβρίου 2001, σελ. 6.

Εξωτερικοί σύνδεσμοι
--------------------

* Βιογραφικό στο arkadianet.gr (ανακτήθηκε στις 6 Αυγούστου 2021)
Οι Άλφρεντ και Γουσταύος Φλάτοβ σε Γερμανικό γραμματόσημο
Ο **Άλφρεντ Φλάτοβ**, στην ελληνική βιβλιογραφία γνωστός και σαν Φλάτοου, (Alfred Flatow) (Γκντανσκ 3 Οκτωβρίου 1869 - Τερέζιενσταντ 28 Δεκεμβρίου 1942) ήταν Γερμανός αθλητής της γυμναστικής και Ολυμπιονίκης το 1896. 

Ο Φλάτοβ γεννήθηκε στο Γκντανσκ της σημερινής Πολωνίας, που τότε ανήκε στη Γερμανία και κατοικούνταν από Γερμανούς. Ήταν εβραϊκής καταγωγής. Συμμετείχε στους Α' Ολυμπιακούς αγώνες του 1896 στην Αθήνα στη γυμναστική όπου κατέκτησε 4 μετάλλια, τρία χρυσά κι ένα αργυρό. Αναδείχθηκε χρυσός Ολυμπιονίκης στο μονόζυγο, στο ομαδικό του μονόζυγου και στο ομαδικό του δίζυγου. Στο αγώνισμα του δίζυγου ήταν δεύτερος Ολυμπιονίκης, με πρώτο τον επίσης Γερμανό Βάινγκερτνερ. 

Το 1938 λόγω της ανόδου στην εξουσία των Ναζί και της πολιτικής τους κατά των Εβραίων μετανάστευσε στις Κάτω Χώρες. Μετά την εισβολή της Γερμανίας στις Κάτω Χώρες συνελήφθη και στάλθηκε στο στρατόπεδο συγκέντρωσης Τερέζιενσταντ στη Βοημία όπου και πέθανε το 1942.

Το 1997 η πόλη του Βερολίνου τίμησε τον Άλφρεντ Φλάτοβ μαζί με τον ξάδελφό του Γουσταύο, επίσης ολυμπιονίκη το 1896, δίνοντας το όνομά τους σε δρόμο της πόλης κοντά στο ολυμπιακό χωριό. Επίσης το όνομά τους δόθηκε σε γυμναστήριο της πόλης, ενώ τα Γερμανικά ταχυδρομεία εξέδωσαν γραμματόσημο με τη μορφή τους.

Παραπομπές
----------

1. 1 2 3  *The Database of Victims of the Nazi Persecution*. Terezín Initiative Institute. Πράγα. 10397. Ανακτήθηκε στις 10  Δεκεμβρίου 2020.
2. 1 2 3  4883.
3. 1 2  *Database of the Terezín Memorial*. www.pamatnik-terezin.cz/database. Ανακτήθηκε στις 15  Μαρτίου 2021.
4. 1 2  *Stolperstein dedicated to Alfred Flatow*.

Πηγές
-----

* International Jewish Sports Hall of Fame

Εξωτερικοί σύνδεσμοι
--------------------

* Πολυμέσα σχετικά με το θέμα  Alfred Flatow στο Wikimedia Commons
* Sports-Reference.com
* Άλφρεντ Φλάτοβ - Γιαντ Βασσέμ (Αγγλικά)

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 45212082
* ISNI: 0000 0000 1659 7586
* GND: 123577802
* CiNii: DA14275211

 |

 |
Ο **Σπύρος Αλαμάνος** (Κέρκυρα, 1947 - Κέρκυρα, 18 Ιουλίου 2011) ήταν Έλληνας ζωγράφος, χαράκτης, γραφίστας και φωτογράφος.

Βιογραφία
---------

Γεννήθηκε στις 29 Ιουλίου 1947 στην Κέρκυρα. Γονείς του ήταν ο ελαιοχρωματιστής Γεώργιος Αλαμάνος, ο οποίος σε νεαρή ηλικία υπήρξε μαθητής του ζωγράφου Άγγελου Πιζάνη, και η Αικατερίνη Σάββα. Τα πρώτα μαθήματα ζωγραφικής τα έλαβε δίπλα στον ιερέα Νικόλαο Κουρτελέση και έπειτα σπούδασε ζωγραφική στην Καλλιτεχνική Σχολή Κέρκυρας στην οποία αργότερα υπήρξε καθηγητής. Αργότερα σπούδασε στο Αθηναϊκό Τεχνολογικό Ινστιτούτο Αθηνών. Το 1977 επέστρεψε στην Κέρκυρα όπου προσλήφθηκε ως φωτογράφος και διοικητικός υπάλληλος στην τοπική Αρχαιολογική Υπηρεσία, ασχολούμενος παράλληλα με τα εικαστικά. 

Έργα του παρουσιάστηκαν στο κοινό σε 13 ατομικές εκθέσεις ζωγραφικής, φωτογραφίας και χαρακτικής στην Κέρκυρα. Έλαβε μέρος σε πολλές ομαδικές εκθέσεις στην Κέρκυρα, στην Αθήνα, στη Θεσσαλονίκη, στην Κεφαλλονιά, στην Πάτρα και αλλού. Έχει φιλοτεχνήσει πολλές αφίσες με διάφορα θέματα, ενώ το 1971 του απονεμήθηκε το πρώτο βραβείο για τη φιλοτέχνηση της αφίσας της Διεθνούς Έκθεσης Θεσσαλονίκης. Το 1993 παρουσιάστηκε στο παράρτημα της Εθνικής Πινακοθήκης της Κέρκυρας έκθεση έργων του αναδρομικού χαρακτήρα.

Έργα του φιλοξενούνται στην Εθνική Πινακοθήκη της Ελλάδος, στη Δημοτική Πινακοθήκη Κερκύρας, στην Ιστορική και Εθνολογική Εταιρεία Ελλάδος, στην Πινακοθήκη της Ιονικής Τράπεζας και της Τράπεζας Αττικής, στο Μουσείο Σολωμού Κερκύρας και στην Αναγνωστική Εταιρεία Κερκύρας, ενώ το μεγαλύτερο μέρος της δουλειάς του βρίσκεται σε ιδιωτικές συλλογές. Ακόμη στην Κερκυραϊκή Πινακοθήκη υπάρχει μία τεράστια συλλογή από έργα του στην ειδικά διαμορφωμένη αίθουσα "Σπύρος Αλαμάνος".Η δημιουργία του χαρακτηρίζεται ως ανθρωποκεντρική ενώ η τεχνοτροπία του είναι σουρεαλιστική και εξπρεσιονιστική. Τα έργα του έχουν ονειρικό χαρακτήρα.

Πέθανε στις 18 Ιουλίου του 2011 στην Κέρκυρα όπου και κηδεύτηκε.

Παραπομπές
----------

1. ↑  *Photographers’ Identities Catalog*. 385092. Ανακτήθηκε στις 9  Οκτωβρίου 2017.
2. 1 2 3  «Βιογραφικό Σπύρου Αλαμάνου (καθ' υπαγόρευση στον Δημήτρη Κονιδάρη)». Αρχειοθετήθηκε από το πρωτότυπο στις 5 Μαρτίου 2016. Ανακτήθηκε στις 25 Ιουνίου 2015.
3. ↑  *Ζωγραφίζοντας στην Κέρκυρα*. Παράρτημα Κέρκυρας: Εθνική Πινακοθήκη και Μουσείο Αλέξανδρου Σούτζου - Υπουργείο Πολιτισμού. σελ. 67.
4. ↑  Αθανάσιος Χρηστου, «Αλαμάνος Σπύρος», Λεξικό Ελλήνων Καλλιτεχνών: ζωγράφοι-γλύπτες-χαράκτες, τομ.1, εκδ.Μέλισσα, Αθήνα, 1998, σελ.29
5. ↑  «Πέθανε ο Κερκυραίος ζωγράφος Σπύρος Αλαμάνος».

Πηγές
-----

* *«Σπύρος Αλαμάνος: βιογραφικά στοιχεία»*[*νεκρός σύνδεσμος*], άρθρο στον ιστότοπο e-go.gr
* *«Έφυγε από τη ζωή ο ζωγράφος Σπύρος Αλαμάνος»*[*νεκρός σύνδεσμος*], άρθρο στην εφημερίδα *«Η Καθημερινή»*, πληροφορίες ΑΠΕ-ΜΠΕ, 19 Ιουλίου 2011.
* Αθανάσιος Χρηστου, «Αλαμάνος Σπύρος», Λεξικό Ελλήνων Καλλιτεχνών: ζωγράφοι-γλύπτες-χαράκτες, τομ.1, εκδ.Μέλισσα, Αθήνα, 1998, σελ.29
Για άλλες χρήσεις, δείτε: Αγία Αικατερίνη.

Η **Αγία Αικατερίνη η Σουηδή** (*Katarina av Vadstena*, 1331 - 24 Μαρτίου 1381) ήταν κόρη της επίσης Αγίας μητρός της Σουηδίας Βριγίτης ή Βριγίτας (Μπριτζίτα) η οποία ίδρυσε το ομώνυμο θρησκευτικό και ηγεμονικό τάγμα του Ηγεμόνα της σουηδικής Νερικίας. Ανατράφηκε σε Μοναστήρι και κατ' απαίτηση των γονιών της παντρεύτηκε σε ηλικία δεκατριών ετών με λευκό γάμο έναν Γερμανό ευγενούς καταγωγής, με τον οποίον και έζησε μόλις δύο χρόνια.

Κατά την διάρκεια ταξιδιού στη Ρώμη το 1346 όπου συνόδευε την μητέρα της Βριγίτη έμαθε για τον θάνατο του συζύγου της που είχε παραμείνει στη Σουηδία, οπότε και αφιερώθηκε στη συνεργασία με την μητέρα της ακολουθώντας την στα ταξίδια της στη Κύπρο και στα Ιεροσόλυμα. Όταν όμως επανήλθε στη Ρώμη πέθανε η μητέρα της και η Αικατερίνη μετέφερε την σορό της στη Σουηδία (1375). Στη συνέχεια επανήλθε στη Ρώμη, προκειμένου να φροντίσει να κηρυχθεί η μητέρα της Αγία και για ζητήματα της Μονής που είχε ιδρύσει η μητέρα της στη Βαντστένα στην οποία ήταν Ηγουμένη μέχρι τον θάνατό της. Σ' αυτό το Μοναστήρι πέθανε και η Αικατερίνη το 1381. Μετά 90 χρόνια, το 1472, ανακηρύχθηκε Αγία της Καθολικής Εκκλησίας.

Η μνήμη της εορτάζεται στις 22 Μαρτίου. Τα έργα τα οποία φέρεται να έγραψε με τον τίτλο "*Ψυχής παραμυθία*" (όπου περιλαμβάνονταν οι δέκα εντολές, 7 ευφρόσυνες ημέρες της Παναγίας, 7 χαρίσματα του Αγίου Πνεύματος, 7 θανάσιμα αμαρτήματα και οι μακαρισμοί) δεν διασώθηκαν.

Παραπομπές
----------

1. 1 2  «Katarina Ulfsdotter». (σουηδικά) *Dictionary of Swedish National Biography*. 11394.
2. 1 2 3  Katarina Ulfsdotter (Katarina av Vadstena) 1331 — 1381-03-24 Helgon, klostergrundare, abbedissa KatarinaUlfsdotter0. Ανακτήθηκε στις 1  Δεκεμβρίου 2020.
3. ↑  (Αγγλικά) *SNAC*. w6gn1xgj. Ανακτήθηκε στις 9  Οκτωβρίου 2017.
4. ↑  (Γερμανικά) *Εγκυκλοπαίδεια Μπρόκχαους*. katharina-von-schweden. Ανακτήθηκε στις 9  Οκτωβρίου 2017.

Εξωτερικοί σύνδεσμοι
--------------------

* Πολυμέσα σχετικά με το θέμα  Saint Catherine of Sweden στο Wikimedia Commons

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 22073905
* LCCN: nr2001050185
* ISNI: 0000 0001 1044 2900
* GND: 119064715
* SELIBR: 172492
* SUDOC: 175006261
* NKC: xx0031167

 |

 |
Ο **Σπύρος Ευάγγελος Αρμένης** (1979) είναι Έλληνας δημιουργός κόμικς.

Γεννήθηκε στην Αθήνα το 1979. Σπούδασε Γαλλική Φιλολογία και Φιλοσοφία στο *Paris IV* στη Σορβόννη. Είναι επίσης πτυχιούχος πιάνου και International Trade Assistant στο eBay αλλά και σε άλλα sites δημοπρασιών και online stores της Αμερικής. Ως δημιουργός κόμικς και σεναριογράφος εκδίδει από το 1997 το φανζίν Αντιστασιαστές, ενώ έχει συνεργαστεί με μηνιαία περιοδικά όπως το «Μονοπάτι για τις Πολεμικές Τέχνες» και το Penthouse. Συμμετείχε στις εκθέσεις Ελλήνων εικονογράφων και δημιουργών κόμικς «Εν Αιθρία» ως δημιουργός και βοηθός επιμελητή. Είναι σεναριογράφος και συνδημιουργός του comic album «Καμίτζου» των εκδόσεων *Αλκιμαχον*.

Επίσης, είναι consulting editor της διαδικτυακής πύλης Comicdom, στην οποία τα τελευταία 2 χρόνια ανεβάζει τα κόμικς στριπ *The Forest* και *ΝΤΙ.ΠΙ.ΝΤΙ.ΘΙ.*
Τέλος, συνεργάζεται με την εκδοτική εταιρία *Anubis* ως αρθρογράφος σε διάφορες εκδόσεις της.

Εξωτερικοί σύνδεσμοι
--------------------

* Comicdom
* Στριπάκι
* Βιογραφικό στο Lollidope.gr
Ο **Αθανάσιος Πίπης** (πέθανε το 1821) ήταν Έλληνας ιερέας και αγωνιστής στην Ελληνική Επανάσταση του 1821, με καταγωγή από το Βουνό Χειμάρας.

Ζωή
---

Ο Πίπης γεννήθηκε στο χωριό Βουνό στη Χειμάρρα της Οθωμανική Αυτοκρατορία, στην σημερινή νότια Αλβανία.

Τον Ιούλιο του 1804 εντάχθηκε στο Χειμαρριώτικο και Σουλιώτικο σύνταγμα του Αυτοκρατορικού ρωσικού στρατού, προκειμένου να υποστηρίξει μια πιθανή εξέγερση εναντίον των Οθωμανών. Αργότερα, το 1821, όταν ξεκίνησε η Ελληνική Επανάσταση, προσχώρησε στις δυνάμεις του Αλέξανδρου Υψηλάντη και συμμετείχε στην εξέγερση κατά της Οθωμανικής Αυτοκρατορίας στη Μολδοβλαχία. Σε ένα περιστατικό, στις 7 Ιουνίου 1821, μετά την Μάχη του Δραγατσανίου, ο Πίπης μαζί με τριάντα άντρες προσπάθησαν να υπερασπιστούν τους εαυτούς τους εναντίον των αριθμητικά ανώτερων Οθωμανικών δυνάμεων. Ο Πίπης σκοτώθηκε μαζί με τους υπόλοιπους άντρες του.

Παραπομπές
----------

1. 1 2  J. Ruches, Pyrrhus (1967). *Albanian historical folksongs, 1716-1943: a survey of oral epic poetry from southern Albania, with original texts*. Argonaut. σελ. 123.
2. 1 2  Pappas, Nicholas Charles (1991). *Greeks in Russian military service in the late eighteenth and early nineteenth centuries*. Institute for Balkan Studies. σελίδες 193, 312–313.
O "**Ύμνος του Γιβραλτάρ**" είναι ο εθνικός ύμνος του βρετανικού υπερπόντιου εδάφους του Γιβραλτάρ.

Όπως το Ηνωμένο Βασίλειο, τα εξαρτώμενα από το Στέμμα και άλλες βρετανικές επικράτειες, ο επίσημος εθνικός ύμνος του Γιβραλτάρ είναι το "Ο Θεός σώζει την Βασίλισσα" (God Save the Queen). Ο "ύμνος του Γιβραλτάρ" είναι o εθνικός ύμνος του και επιλέχθηκε σε διαγωνισμό το 1994. Τόσο οι στίχοι όσο και η μουσική συντέθηκαν από τον Πίτερ Έμπερλι, ο οποίος δεν είναι Γιβραλτάριος.

Ο ύμνος τραγουδιέται κάθε 10 Σεπτεμβρίου από το ευρύ κοινό στην ετήσια κυκλοφορία του ερυθρόλευκης σημαίας για την Εθνική Ημέρα του Γιβραλτάρ. Παλιότερα απελευθερώνονταν μπαλόνια, αλλά αυτό σταμάτησε μετά από ανησυχίες για τις επιπτώσεις στο περιβάλλον.
Ο **Έντουαρντ Μόρρις Έρσκιν** (1817-1883) ήταν Άγγλος διπλωμάτης. Είχε εισέλθει στη Διπλωματική Υπηρεσία αρχικά ως ακόλουθος στην Αγγλική Πρεσβεία του Μονάχου. Το 1868 διορίστηκε πρέσβης της Αγγλίας στην Αθήνα μέχρι τον Νοέμβριο του 1872 όπου μετετέθη πρέσβης στη Στοκχόλμη. Στη πόλη αυτή παρέμεινε μέχρι το 1881. Πέθανε δύο χρόνια μετά, το 1883.

Κατά την περίοδο που διατελούσε πρέσβης της Αγγλίας στην Ελλάδα συνέβη η ληστεία στο Πικέρμι που κατέληξε στη σφαγή του Δήλεσι. Στις εκθέσεις του προς τον τότε πρωθυπουργό της Αγγλίας θεωρούσε ότι η ελληνική κυβέρνηση υπέθαλπε τη ληστοκρατία στρεφόμενος ιδιαίτερα κατά του τότε υπουργού των Στρατιωτικών Σκαρλάτου Σούτσου, εξαναγκάζοντάς τον τελικά σε παραίτηση. Στη συνέχεια υποχρέωσε την ελληνική κυβέρνηση να παρευρίσκεται ο ίδιος στην συνεδρίαση του υπουργικού συμβουλίου όταν εξετάσθηκε το θέμα της σφαγής, απειλώντας ακόμα και ένοπλη επέμβαση της Αγγλίας στην Ελλάδα, με το πρόσχημα της εκκαθάρισης της ληστείας στην ελληνική ύπαιθρο.

Τελικά αν και ο Πρωθυπουργός της Αγγλίας Γκλάντστον Γουίλιαμ Έβαρτ δεν συμμερίστηκε τον πρέσβη του, στη Βουλή των Κοινοτήτων, ο Έρσκιν πέτυχε να έλθουν στην Ελλάδα Άγγλοι ανακριτικοί υπάλληλοι, όχι τόσο για να παρακολουθήσουν και να παρευρίσκονται στις ανακρίσεις και στη συνέχεια στις εκτελέσεις των συλληφθέντων ληστών όσο περισσότερο στην άσκηση πίεσης απαλλαγής με βούλευμα Άγγλου υπηκόου που φέρονταν αναμεμιγμένος και μάλιστα ως ο διοργανωτής εκείνης της ληστείας που συγκλόνισε την Ελλάδα και τις διπλωματικές της σχέσεις.

Παραπομπές
----------

1. 1 2  Darryl Roger Lundy: (Αγγλικά) *The Peerage*. p18697.htm#i186965.
2. 1 2 3  *Κατάλογος Βρετανών Διπλωματών (1820-2005)*. Υπουργείο Εξωτερικών του Ηνωμένου Βασίλειου.
3. ↑  p18697.htm#i186965. Ανακτήθηκε στις 7  Αυγούστου 2020.
4. 1 2 3 4 5 6  Darryl Roger Lundy: (Αγγλικά) *The Peerage*.

Πηγές
-----

* "Μεγάλη Ελληνική Εγκυκλοπαίδεια Δρανδάκη" τομ. ΙΑ΄, σελ.597.
Ο **Αθανάσιος Παπαχριστοδούλου** (1893 - 5 Ιουλίου 1966) ήταν Έλληνας στρατιωτικός, αντιστασιακός και πολιτικός.

Βιογραφία
---------

Ανέπτυξε αντιστασιακή δράση και ήταν αρχηγός ΕΔΕΣ στην περιοχή της Μακεδονίας. Αργότερα ασχολήθηκε με τα κοινά. Εξελέγη δημοτικός σύμβουλος Θεσσαλονίκης και βουλευτής Θεσσαλονίκης με τον Ελληνικό Συναγερμό το 1952.

Με τη σύζυγό του, Μαρίνα, απέκτησαν παιδιά.

Αποστρατεύτηκε με το βαθμό του Συνταγματάρχη σε πολεμική διαθεσιμότητα και απεβίωσε σε ηλικία 63 ετών. Κηδεύτηκε στις 6 Ιουλίου 1966 από τον ιερό ναό της του Θεού Σοφίας.

Παραπομπές
----------

1. ↑  Μητρώο Γερουσιαστών και Βουλευτών 1929-1974 Βουλή των Ελλήνων, Εθνικό Τυπογραφείο, 1977 (σελ. 88, αρ. 925).(pdf)
2. 1 2  εφ. Μακεδονία, Κοινωνικά, 6-7-1966, σελ. 3
Ο **Τζον Πιουριφόυ**, ή *Ιωάννης Αιμίλιος Πιουριφόυ* (John Emil Peurifoy) (1907-1955) ήταν Αμερικανός διπλωμάτης που διετέλεσε βοηθός υπουργός εξωτερικών και πρέσβης των ΗΠΑ στην Ελλάδα, τη Γουατεμάλα, και την Ταϋλάνδη, κατά την περίοδο της έντασης του ψυχρού πολέμου και του μακαρθισμού.

Πρώτα χρόνια
------------

Γόνος παλαιάς οικογένειας μεταναστών, γεννήθηκε στις 9 Αυγούστου του 1907 στη πόλη Ουόλτερμπορο στη Νότια Καρολίνα. Αποφοιτώντας από το γυμνάσιο το 1928 εισήλθε στη στρατιωτική Ακαδημία Γουέστ Πόιντ για στρατιωτική καριέρα πλην όμως μετά μία διετία εγκατέλειψε λόγω ασθενείας (πνευμονίας).  

Αρχικά εργάστηκε ιδιωτικά στο Κάνσας και στη συνέχεια στη Νέα Υόρκη όπου και κατέληξε υπάλληλος στη Γουόλ Στρητ. Το 1935 μετέβη για καλλίτερη καριέρα στην Ουάσιγκτον όπου αλλάζοντας πολλά επαγγέλματα μεταξύ των οποίων και στο υπουργείο Οικονομικών, τελικά, το 1938, προσλήφθηκε στο υπουργείο Εξωτερικών (Στέιτ Ντηπάρτμεντ). Μέσα σ΄ ένα διάστημα μόλις οκτώ ετών το 1945 είχε ανέλθει όλες τις βαθμίδες της δημοσιοϋπαλληλικής κλίμακας, ολοκληρώνοντας ταυτόχρονα και τη φοίτησή του στο Πανεπιστήμιο Γ. Ουάσιγκτον.

Διπλωματική καριέρα
-------------------

Στη διάρκεια του Β' Π.Π. διετέλεσε μέλος της Επιτροπής του Συμβουλίου Πολεμικής Παραγωγής που υπαγόταν στο Συμβούλιο Οικονομικού Πολέμου και το 1932 μετατέθηκε στην αμερικανική πρεσβεία του Ρίο ντε Τζανέιρο στη Βραζιλία. Στη συνέχεια στις διαπραγματεύσεις που έγιναν για την οργάνωση της μεγάλης Διάσκεψης των Ηνωμένων Εθνών στο Σαν Φρανσίσκο το 1945, καθώς επίσης και βοηθός του Γενικού Γραμματέα στη πρώτη περίοδο της 1ης συνόδου της γενικής συνέλευσης του ΟΗΕ στο Λονδίνο το 1946.

Στη συνέχεια τον επόμενο χρόνο, τον Ιανουάριο του 1947, ο πρόεδρος των ΗΠΑ Τρούμαν διόρισε τον Πιουριφόυ βοηθό υπουργό Εξωτερικών για τις διοικητικές υποθέσεις επί υπουργίας του Τζορτζ Μάρσαλ. Την δε περίοδο 1947 – 1948 του ανετέθη η οργάνωση του Υπουργείου Εξωτερικών. Υπενθυμίζεται ότι την ίδια περίοδο στις ΗΠΑ άρχισε ν΄ αναπτύσσεται ο Μακαρθισμός με την έντονη κομμουνιστοφοβία.

Τον Αύγουστο του 1950 διορίστηκε πρέσβης στην Ελλάδα όπου και παρέμεινε μέχρι το 1953, όταν ο πρόεδρος Ντουάιτ Αϊζενχάουερ τον μετέθεσε στη Γουατεμάλα. Στην Ελλάδα τον αντικατέστησε ο πρέσβης Κάβεντις Κάνον. Στη Γουατεμάλα παρέμεινε μέχρι το 1955.  
 
Στη συνέχεια διορίστηκε πρέσβης στην Ταϋλάνδη. Εκεί στις 12 Αυγούστου του ίδιου έτους 1955 έχασε τη ζωή του σε αυτοκινητικό δυστύχημα μετά από αδυναμία του οδηγού του να αποφύγει σύγκρουση ενώ κινούνταν με μεγάλη ταχύτητα. Στη σύγκρουση εκείνη έχασε τη ζωή του και ο γιος του Ντάνιελ που επέβαινε στο αυτοκίνητο. Η χήρα σύζυγός του, την οποία είχε νυμφευτεί το 1936, λίγο αργότερα ξαναπαντρεύτηκε.

Παραπομπές
----------

1. 1 2  (Γερμανικά) *Munzinger Personen*. 00000004701. Ανακτήθηκε στις 9  Οκτωβρίου 2017.
2. ↑  ancexplorer.army.mil/publicwmv/index.html#/arlington-national/.

Πηγές
-----

* "Νεώτερον Εγκυκλοπαιδικόν Λεξικόν Ηλίου" τομ.15ος, σελ.917.

Εξωτερικοί σύνδεσμοι
--------------------

* Πολυμέσα σχετικά με το θέμα  John Peurifoy στο Wikimedia Commons
Πικάντικη συνταγή συκώτι με κρεμμύδια, γαρνιρισμένο με σαλάτα και φέτες ψωμί.
Το **συκώτι** πολλών θηλαστικών, πουλερικών και ψαριών χρησιμοποιείται σαν τροφή από τους ανθρώπους. Συκώτι από χοίρο, μοσχάρι ή βόδι, αρνί κοτόπουλο ή χήνα είναι ευρέως διαθέσιμα σε κρεοπωλεία και σούπερ μάρκετ.

Το συκώτι τρώγεται ψητό, βραστό, τηγανητό ή ακόμα και ωμό. Σε μερικά πιάτα, το συκώτι συνδυάζεται με ψημένο κρέας ή νεφρά.

Ένα από τα πιο γνωστά πιάτα με συκώτι είναι το γαλλικό φουά γκρα. Στην ελληνική κουζίνα το συκώτι είναι συστατικό της μαγειρίτσας που καταναλώνεται το βράδυ του Μεγάλου Σαββάτου. Σε πολλές χώρες χρησιμοποιούν το συκώτι ως άλειμμα σε ψωμί. Επίσης φτιάχνονται και λουκάνικα με συκώτι.

Το συκώτι είναι πλούσιο σε Σίδηρο και Βιταμίνη Α. Το έλαιο από το συκώτι λιπαρών ψαριών (μουρουνέλαιο) χρησιμοποιείται ευρέως ως συμπλήρωμα διατροφής. Επίσης το συκώτι από ορισμένα άλλα ψάρια όπως το σαλάχι καταναλώνεται στην Αγγλική και στην Γαλλική κουζίνα.

Τοξικότητα
----------

Πολύ υψηλές δόσεις ποσότητες Βιταμίνης Α μπορεί να είναι τοξικές και να προκαλέσουν Υπερβιταμίνωση Α, μία σοβαρή διαταραχή. Υπήρξαν πολλές αναφορές για δηλητηρίαση από βιταμίνη Α εξαιτίας της κατανάλωσης συκωτιού πολικής αρκούδα, θαλάσσιου ίππου, άλκης, φώκιας και σκύλου. Το συκώτι αυτών των ζώων περιέχει πολύ μεγάλες ποσότητες βιταμίνης Α. Οι Ινουίτ δεν καταναλώνουν το συκώτι από τις πολικές αρκούδες και από τις φώκιες που σκοτώνουν. Έχει εκτιμηθεί ότι η κατανάλωση 500 γραμμαρίων ήπατος πολικής αρκούδας μπορεί να αποβεί μοιραία για έναν άνθρωπο.

Το 2012 η κυβέρνηση του Νούναβουτ προειδοποίησε τις έγκυες γυναίκες να αποφεύγουν την κατανάλωση συκωτιού φώκιας εξαιτίας τις υψηλής περιεκτικότητας σε υδράργυρο.

Παραπομπές
----------

1. ↑  Rodahl, K.; T. Moore (1943-07). «The vitamin A content and toxicity of bear and seal liver». *Biochemical Journal* **37** (2): 166–168. ISSN 0264-6021. PMID 16747610. PMC 1257872. .
2. ↑  McDowell, Lee Russell. «Vitamins in Animal and Human Nutrition». John Wiley & Sons. Ανακτήθηκε στις 25 Φεβρουαρίου 2013.

|  |  |
| --- | --- |
| CC-BY-SA Μετάφραση | Στο λήμμα αυτό έχει ενσωματωθεί κείμενο από το λήμμα Liver (food)  της Αγγλικής Βικιπαίδειας, η οποία διανέμεται υπό την GNU FDL και την CC-BY-SA 4.0. (ιστορικό/συντάκτες). |
Η **Αζίνγκο** (*Azingo*) είναι λίμνη κοντά στις ακτές της Γκαμπόν, πολύ κοντά στην πόλη Λαμπαρενέ. Στην περιοχή παρά τη δυτική όχθη της Αζίνγκο κατοικούν οι φυλές ιθαγενών Μποκότα και Ουρούγκου, στην περιοχή νοτίως της λίμνης η φυλή Μπακουελέ, ενώ βορείως της λίμνης, γύρω από τον ποταμό Ογκοουέ, κατοικεί η φυλή Αντγιούμπα (*Adyumba*) ή Ατζυμπά (*Adjumba*) κατά τους Γάλλους αποικιοκράτες.

Η λίμνη Αζίνγκο περιβάλλεται από το πυκνό τροπικό δάσος. Το μέγιστο μήκος της είναι 28 χιλιόμετρα και το μέγιστο πλάτος της 12 χιλιόμετρα. Η λίμνη δέχεται νερά της λεκάνης απορροής του μεγάλου ποταμού Ογκοουέ (του τέταρτου μεγαλύτερου ολόκληρης της Αφρικής), στον οποίο καταλήγουν μέσω παραποτάμων του που ξεκινούν από τη λίμνη Αζίνγκο. Επιπλέον, η λίμνη συνδέεται με τον ποταμό Ογκοουέ με διώρυγα πλωτή για ποταμόπλοια μέσου εκτοπίσματος.

Πηγές
-----

* Το ομώνυμο λήμμα στη *Νέα Ελληνική Εγκυκλοπαίδεια* «Χάρη Πάτση», τόμος 2, σελ. 302